CELEX: 32017R1940
Language: hu
Date: 2017-07-13 00:00:00
Title: A Bizottság (EU) 2017/1940 felhatalmazáson alapuló rendelete (2017. július 13.) az (EU) 2016/1012 európai parlamenti és tanácsi rendeletnek a lófélékre vonatkozó, egész élettartamra szóló, egyedi azonosító okmányban szereplő, a lófélék fajtatiszta tenyészállataira kiállított származási igazolások tartalma és formátuma tekintetében történő kiegészítéséről (EGT-vonatkozású szöveg. )

25.10.2017   
            
            
               HU
            
            
               Az Európai Unió Hivatalos Lapja
            
            
               L 275/1
            
         A BIZOTTSÁG (EU) 2017/1940 FELHATALMAZÁSON ALAPULÓ RENDELETE
   (2017. július 13.)
   az (EU) 2016/1012 európai parlamenti és tanácsi rendeletnek a lófélékre vonatkozó, egész élettartamra szóló, egyedi azonosító okmányban szereplő, a lófélék fajtatiszta tenyészállataira kiállított származási igazolások tartalma és formátuma tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fajtatiszta tenyészállatok, hibrid tenyészsertések és szaporítóanyagaik Unión belüli tenyésztésének, kereskedelmének és az Unióba történő beléptetésének tenyésztéstechnikai és származástani feltételeiről, a 652/2014/EU rendelet, a 89/608/EGK és a 90/425/EGK tanácsi rendelet módosításáról, valamint az állattenyésztés tárgyában hozott egyes jogi aktusok módosításáról és hatályon kívül helyezéséről szóló, 2016. június 8-i (EU) 2016/1012 európai parlamenti és tanácsi rendeletre („állattenyésztési rendelet”) (1) és különösen annak 32. cikke (1) bekezdésére,
   mivel:
   
               (1)
            
            
               Az (EU) 2016/1012 rendelet meghatározza a tenyészállatok kereskedelmének és Unióba történő belépésének tenyésztéstechnikai és származástani szabályait. Az (EU) 2016/1012 rendeletet 2018. november 1-jétől kell alkalmazni.
            
         
               (2)
            
            
               Az (EU) 2016/1012 rendelet 30. cikke szabályokat állapít meg a tenyészállatokat és szaporítóanyagaikat kísérő származási igazolások (a továbbiakban: „származási igazolás”) kibocsátására, tartalmára és formátumára vonatkozóan. A rendelet előírja, hogy amennyiben egy tenyésztő szervezet által vezetett törzskönyvbe bejegyzett fajtatiszta tenyészállatokkal kereskednek, és azokat egy másik törzskönyvbe kívánják bevezetni, az adott tenyészállatokat származási igazolásnak kell kísérnie.
            
         
               (3)
            
            
               Az (EU) 2016/1012 rendelet 30. cikkének (6) bekezdése értelmében a származási igazolásnak tartalmaznia kell az említett rendelet V. mellékletének vonatkozó részeiben és fejezeteiben meghatározott információkat. Az (EU) 2016/1012 rendelet 32. cikkének (1) bekezdése előírja, hogy a 30. cikk (6) bekezdésétől eltérve a lófélék fajtatiszta tenyészállatai esetében a lófélékre vonatkozó, egész élettartamra szóló, egyedi azonosító okmány tartalmazza az V. melléklet 2. részének I. fejezetében foglalt információkat, és a Bizottság felhatalmazáson alapuló jogi aktusokat fogad el az ilyen azonosító dokumentumok tartalma és formátuma vonatkozásában.
            
         
               (4)
            
            
               Az (EU) 2016/1012 rendelet V. melléklete 2. részének I. fejezete megállapítja a fajtatiszta tenyészállatokra vonatkozó származási igazolásban feltüntetendő információkra vonatkozó szabályokat. A szóban forgó információnak tartalmaznia kell a fajtatiszta tenyészállat azonosítási rendszerét és egyedi azonosító számát, összhangban az érintett fajokhoz tartozó állatok azonosításáról és nyilvántartásáról szóló uniós állategészségügyi rendelettel.
            
         
               (5)
            
            
               Az (EU) 2016/429 európai parlamenti és tanácsi rendelet (2) meghatározza a tartott szárazföldi állatokra és szaporítóanyagaikra vonatkozó nyomonkövethetőségi követelményeket. Az említett rendelet 114. cikke előírja,hogy a lófélékhez tartozó állatokat tartó gazdasági szereplőknek biztosítaniuk kell ezen állatok egyedi kóddal való azonosítását, amely kódot az említett rendeletben előírt számítógépes adatbázisban és az egész élettartamra szóló, megfelelően kitöltött egyedi azonosító okmányban rögzítik. Annak érdekében, hogy a származási igazolás az említett lófélékre vonatkozó, egész élettartamra szóló, egyedi azonosító okmánnyal a tartalom és az adminisztratív eljárás tekintetében a lehető legteljesebb mértékben összhangba kerüljön, az (EU) 2016/1012 rendelet a lófélékre vonatkozó, egész élettartamra szóló, egyedi azonosító okmány formája és tartalma tekintetében felhatalmazáson alapuló jogi aktusok elfogadását írja elő.
            
         
               (6)
            
            
               Ezért meg kell határozni az (EU) 2016/429 rendelet 114. cikke (1) bekezdésének c) pontjával összhangban a lófélékre vonatkozó, egész élettartamra szóló, egyedi azonosító okmányban feltüntetendő származási igazolás tartalmát és formátumát, amelyet a lófélék fajtatiszta tenyészállatainak mindenkor kell kísérniük, akkor is, ha azok az Unión belül kerülnek forgalomba.
            
         
               (7)
            
            
               Az (EU) 2016/1012 rendelet 31. cikke a tenyészállatok kereskedelemére vonatkozó származási igazolások kibocsátására, tartalmára és formátumára vonatkozó követelményektől való eltéréseket állapít meg. Az említett cikk előírja, hogy amennyiben a teljesítményvizsgálat vagy a tenyészértékbecslés eredményei egy honlapon közzétételre kerültek, a származási igazolásban a szóban forgó eredmények feltüntetése helyett megadható az azon honlapra vonatkozó hivatkozás is, ahol az eredmények elérhetők. Ennek a lehetőségnek meg kell jelennie a lófélék fajtatiszta tenyészállatainak az e rendeletben megállapított származási igazolására vonatkozó követelményekben is.
            
         
               (8)
            
            
               Az (EU) 2016/1012 rendelet I. mellékletének 3. része megállapítja a lófélék fajtatiszta tenyészállatai törzskönyvét létrehozó vagy vezető tenyésztőszervezetekre vonatkozó további követelményeket. A melléklet 3. részének 1. pontja értelmében lófélék fajtatiszta tenyészállatait csak akkor lehet méneskönyvbe bejegyezni, ha azokat fedeztetési igazolással azonosították, valamint, ha a tenyésztési program előírja, szopós csikóként azonosították. E szabálytól eltérően a tagállam – vagy ha úgy dönt, illetékes hatósága – engedélyezheti valamely tenyésztőszervezet számára, hogy lófélék fajtatiszta tenyészállatait bejegyezze az adott tenyésztőszervezet által vezetett méneskönyvbe, amennyiben ezen állatokat bármely más megfelelő, legalább a fedeztetési igazolással azonos fokú bizonyosságot nyújtó módszerrel – például DNS-vizsgálaton alapuló szülőellenőrzéssel vagy vércsoportvizsgálattal – azonosították, feltéve, hogy az engedély összhangban áll az adott fajta eredő méneskönyvét vezető tenyésztőszervezet elveivel.
            
         
               (9)
            
            
               Figyelembe véve az (EU) 2016/1012 rendelet I. melléklete 3 részének 1. pontjában foglalt követelményeket, az e rendeletben megállapított, a lófélék fajtatiszta tenyészállataira vonatkozó származási igazolások tartalmára vonatkozó szabályokban meg kell jelenniük a kísérő tanúsítványra, a szopós csikó azonosítására és a szülőellenőrzés eredményeire vonatkozó információknak.
            
         
               (10)
            
            
               A lófélék fajtatiszta tenyészállatai azonosítása egységességének és folyamatosságának biztosítása érdekében, valamint az (EU) 2016/1012 rendelet II. melléklete 1 része I. fejezete 1. pontjának c) alpontjában és 3. pontjában meghatározott követelményekkel összhangban a kereskedelemre vonatkozó származási igazolásoknak tartalmaznia kell az azonosító adatok részeként az (EU) 2016/429 rendelet 114. cikke (1) bekezdésének a) pontjában előírt egyedi kódot és az ilyen tenyészállatok nevét.
            
         
               (11)
            
            
               Az (EU) 2015/262 (3) bizottsági végrehajtási rendelet rendelkezik egy olyan kibocsátó szervről – beleértve a törzskönyvezett lófélék méneskönyvét létrehozó vagy vezető szervezeteket vagy szövetségeket –, amely minden lóféléhez hozzárendel egy egyedi életszámot, amely az adott egyed vonatkozásában egy alfanumerikus kódot párosít ahhoz az adatbázishoz és országhoz, amelyben ezt az információt először rögzítették. Ennek az egyedi életszámnak összeegyeztethetőnek kell lennie az egész élettartamra szóló általános lóazonosító számra (UELN) vonatkozó rendszerrel.
            
         
               (12)
            
            
               A legfontosabb lótenyésztő és lóversenyekkel foglalkozó szervezetek nemzetközileg elfogadták az UELN-rendszert. A következő szervezetek kezdeményezték az UELN létrehozását: World Breeding Federation for Sport Horses (WBFSH), International Stud-Book Committee (ISBC), World Arabian Horse Organization (WAHO), European Conference of Arabian Horse Organisations (ECAHO), Conférence Internationale de l'Anglo-Arabe (CIAA), Fédération Equestre Internationale (FEI), Union Européenne du Trot (UET); az UELN honlapja (4) további részleteket tartalmaz a rendszerről.
            
         
               (13)
            
            
               Az (EU) 2016/1012 rendelet II. melléklete 1. része I. fejezetének 3. pontjában említett egyedi azonosító szám formátumát és tartalmát nem lehet addig elfogadni, amíg az (EU) 2016/429 rendelet 118. cikke (1) bekezdésének a) pontjával összhangban el nem fogadták az azonosítás eszközeire és módszereire – beleértve azok alkalmazásátés használatát – vonatkozó részletes követelményeket megállapító, felhatalmazáson alapuló jogi aktusokat. Az (EU) 2015/262 végrehajtási rendelettel összhangban azonban a származási igazolásban helyet kell biztosítani arra, hogy meg lehessen adni a lófélék fajtatiszta tenyészállataihoz rendelt egyedi életszámot.
            
         
               (14)
            
            
               2021. április 21-ig – az (EU) 2016/429 rendelet alkalmazásának időpontjáig – az e rendelet mellékletében meghatározott származási igazolások I. része opcionális, amennyiben a lófélékre vonatkozó, egész élettartamra szóló, egyedi azonosító okmány tartalmazza az (EU) 2015/262 végrehajtási rendelet I. mellékletének 1. részében szereplő azonosító okmányminta V. szakaszát.
            
         
               (15)
            
            
               Ezt a rendeletet az (EU) 2016/1012 rendeletben előírt alkalmazási időponttal összhangban 2018. november 1-jétől kell alkalmazni,
            
         ELFOGADTA EZT A RENDELETET:
   1. cikk
   A lófélék fajtatiszta tenyészállataira vonatkozó, az (EU) 2016/1012 rendelet 32. cikkének (1) bekezdésében előírt, egész élettartamra szóló, egyedi azonosító okmány részét képező származási igazolások tartalmát és formátumát (a továbbiakban: „származási igazolás”) az e rendelet mellékletében foglaltaknak megfelelően kell megjeleníteni.
   2. cikk
   A származási igazolás I. és II. részét az (EU) 2016/429 rendelet 114. cikke (1) bekezdésének c) pontjával összhangban kibocsátott, a lófélék fajtatiszta tenyészállataira vonatkozó, egész élettartamra szóló, egyedi azonosító okmányban kell feltüntetni, és meg kell felelniük a következőknek:
   
               a)
            
            
               Az I. rész az (EU) 2016/429 rendelet 118. cikke (2) bekezdésének b) pontjával összhangban létrehozott, egész élettartamra szóló, egyedi azonosító okmány egyik szakasza;
            
         
               b)
            
            
               A II. rész:
               
                           i.
                        
                        
                           az e cikk a) pontjában említett szakasz egy része, amely esetben az információk frissítéséhez a II. résznek több oldalt kell biztosítani, vagy
                        
                     
                           ii.
                        
                        
                           amennyiben az (EU) 2016/1012 rendelet 32. cikkének (4) bekezdése értelmében az illetékes hatóságok azt jóváhagyják, az egész élettartamra szóló, egyedi azonosító okmány csatolt része, amely esetben az (EU) 2016/429 rendelet 114. cikke (1) bekezdésének a) pontjában „egyedi kódként” említett egyedi azonosító számra vonatkozó bejegyzéssel hozzá kell kapcsolni az e cikk a) pontjában említett I. részhez.
                        
                     
         3. cikk
   (1)   2018. november 1-jétől a lófélék fajtatiszta tenyészállataira vonatkozó, az (EU) 2015/262 végrehajtási rendelettel összhangban kiállított azonosító okmány V. szakaszát az említett rendelet 9. cikkének (2) bekezdésével összhangban kell kitölteni, és amennyiben szükséges, az (EU) 2016/1012 rendelet 30. cikke (4) bekezdésének alkalmazása céljából ki kell egészíteni az e rendelet 2. cikke b) pontjának ii. alpontjában leírt származási igazolás II. részével.
   (2)   A származási igazolás II. részét az (EU) 2015/262 végrehajtási rendelettel összhangban kiadott, az egész élettartamra szóló, egyedi azonosító okmányhoz csatolják, és az említett rendelet 2. cikkének o) pontjában meghatározott egyedi életszámra vonatkozó bejegyzéssel a rendelet I. melléklete 1 részének V. szakaszában meghatározott származási bizonyítványhoz kell kapcsolni.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2018. november 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 13-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 171., 2016.6.29., 66. o.
   
   
      (2)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).
   
      (3)  A Bizottság (EU) 2015/262 végrehajtási rendelete (2015. február 17.) a 90/427/EGK és a 2009/156/EK tanácsi irányelv alapján a lófélék azonosítási módszerei tekintetében alkalmazandó szabályok meghatározásáról (lóútlevélről szóló rendelet) (HL L 59., 2015.3.3., 1. o.).
   
      (4)  http://www.ueln.net
   
      MELLÉKLET
      
         A lófélék
      
      
         
            Equus caballus and Equus asinus) fajtatiszta tenyészállatainak kereskedelméhez kapcsolódó származási igazolások az (EU) 2016/1012 rendelet V. melléklet 2. részének I. fejezete értelmében
      
      
                  I. RÉSZ
               
            
                  
                              1.
                           
                           
                              A kibocsátó tenyésztőszervezet vagy illetékes hatóság neve
                              
                                 (elérhetőségek és adott esetben hivatkozás a honlapra)
                              
                           
                        
            
                  
                              2.
                           
                           
                              A törzskönyv neve
                           
                        
               
                  
                              3.
                           
                           
                              A fajta neve
                           
                        
            
                  
                              4.
                           
                           
                              Az állat neve és kereskedelmi megnevezése (1) és a születés helye szerinti ország kódja (2)
                              
                           
                        
               
                  
                              5.1.
                           
                           
                              Egyedi azonosító szám (3)
                              
                           
                        
            
                  
                              6.
                           
                           
                              Törzskönyvi szám (5)
                              
                           
                        
               
                  
                              5.2.
                           
                           
                              Egyedi életszám (4)
                              
                           
                        
               
                  ☐☐☐-☐☐☐-☐☐☐ ☐☐☐ ☐☐☐
               
            
                  
                              7.
                           
                           
                              Az állat azonosítása (1)
                                  (6)
                              
                           
                        
            
                  
                              7.1.
                           
                           
                              Válaszjeladókód (1)
                              
                              Leolvasórendszer (ha nem ISO 11784) (1)
                              
                              Vonalkód (1)
                              
                           
                        
               
                  ☐☐☐ ☐☐☐ ☐☐☐ ☐☐☐ ☐☐☐
               
            
                  
                              7.2.
                           
                           
                              Az azonosítás ellenőrzésének alternatív módszere (1)
                              
                           
                        
            
                  
                              8.
                           
                           
                              Az állat születési ideje
                              
                                 (használja a nn.hh.éééé formátumot)
                              
                           
                        
               
                  
                              9.
                           
                           
                              Az állat születési országa
                           
                        
            
                  
                              10.
                           
                           
                              A tenyésztő neve, címe és elektronikus levélcíme (1)
                              
                           
                        
            
                  
                              11.
                           
                           
                              Családfa (7)
                                  (8)
                              
                           
                        
            
                  
                              11.1.
                           
                           
                              Apa
                              Törzskönyvi szám és rész
                           
                        
               
                  
                              11.1.1.
                           
                           
                              Hímivarú apai nagyszülő
                              Törzskönyvi szám és rész
                           
                        
               
                  
                              11.1.1.1. (1)
                              
                           
                           
                              Hímivarú apai dédszülő
                              Törzskönyvi szám és rész
                           
                        
               
                   
               
               
                   
               
            
                   
               
            
                  
                              11.1.1.2. (1)
                              
                           
                           
                              Nőivarú apai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.1.2.
                           
                           
                              Nőivarú apai nagyszülő
                              Törzskönyvi szám és rész
                           
                        
               
                  
                              11.1.2.1. (1)
                              
                           
                           
                              Hímivarú apai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.1.2.2. (1)
                              
                           
                           
                              Nőivarú apai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.2.
                           
                           
                              Anya
                              Törzskönyvi szám és rész
                           
                        
               
                  
                              11.2.1.
                           
                           
                              Hímivarú anyai nagyszülő
                              Törzskönyvi szám és rész
                           
                        
               
                  
                              11.2.1.1. (1)
                              
                           
                           
                              Hímivarú anyai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.2.1.2. (1)
                              
                           
                           
                              Nőivarú anyai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.2.2.
                           
                           
                              Nőivarú anyai nagyszülő
                              Törzskönyvi szám és rész
                           
                        
               
                  
                              11.2.2.1. (1)
                              
                           
                           
                              Hímivarú anyai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              11.2.2.2. (1)
                              
                           
                           
                              Nőivarú anyai dédszülő
                              Törzskönyvi szám és rész
                           
                        
               
                   
               
            
                   
               
            
                  
                              12.1.
                           
                           
                              Kelt:
                              
                                 (a kibocsátás helye)
                              
                           
                        
               
                  
                              12.2.
                           
                           
                              Kelt: -án/-én
                              
                                 (a kibocsátás dátuma, nn.hh.éééé)
                              
                           
                        
               
                   
               
            
                  
                              12.3.
                           
                           
                              Az aláíró neve és beosztása
                              (A kibocsátó tenyésztőszervezet vagy illetékes hatóság által a származási igazolás e részének aláírására felhatalmazott személy nyomtatott nagybetűvel feltüntetett neve és beosztása
                                  (9))
                           
                        
               
                  
                              12.4.
                           
                           
                              Aláírás
                           
                        
            
         
      
                  II. RÉSZ
               
            
                  
                              1.1.
                           
                           
                              Egyedi azonosító szám (10)
                              
                           
                        
                              1.2.
                           
                           
                              Egyedi életszám (11) ☐☐☐-☐☐☐-☐☐☐☐☐☐☐☐☐
                           
                        
               
                  
                              2.
                           
                           
                              Az állat azonosítása (12)
                              
                           
                        
                              2.1.
                           
                           
                              Válaszjeladókód (13) ☐☐☐ ☐☐☐ ☐☐☐ ☐☐☐ ☐☐☐
                              Leolvasórendszer (ha nem ISO 11784) (13)
                              
                              Vonalkód (13)
                              
                           
                        
            
                  
                              3.
                           
                           
                              Nem
                           
                        
               
                  
                              2.2.
                           
                           
                              Az azonosítás ellenőrzésének alternatív módszere (12)
                              
                           
                        
            
                  
                              4.
                           
                           
                              A főtörzskönyvi részen belüli osztály (13)
                              
                           
                        
               
                  
                              5.
                           
                           
                              A tulajdonos (16) neve, címe és elektronikus levélcíme (13)
                              
                           
                        
            
                  
                              4.1.
                           
                           
                              A törzskönyv neve (14)
                              
                           
                        
               
                  
                              4.2.
                           
                           
                              A főtörzskönyvi részen belüli osztály (15)
                              
                           
                        
            
                  
                              6.
                           
                           
                              Kiegészítő információk (13)
                                  (17)
                                  (18)
                              
                           
                        
                              6.1.
                           
                           
                              A teljesítményvizsgálatok eredményei
                           
                        
                              6.2.
                           
                           
                              A legutóbbi tenyészértékbecslés naprakész eredményei
                              
                                 (a dátumot a következő formátumban kell beilleszteni: nn.hh.éééé)
                              
                           
                        
                              6.3.
                           
                           
                              Az állat genetikai hibái és genetikai sajátosságai a tenyésztési programmal összefüggésben
                           
                        
            
                  
                              6.4.
                           
                           
                              Az azonosság-ellenőrzésre használt módszer és az ellenőrzés eredménye (13)
                                  (19)
                                  (20)
                              
                           
                        
               
                  
                              6.5.
                           
                           
                              A szülőellenőrzés eredménye (13)
                                  (19)
                                  (21)
                              
                           
                        
            
                  
                              7.
                           
                           
                              Termékenyítés/fedeztetés (22)
                                  (23)
                              
                           
                        
                              7.1.
                           
                           
                              Dátum (használja a nn.hh.éééé formátumot)
                              
                           
                        
                              7.2.
                           
                           
                              A vonatkozó igazolás száma (24)
                              
                           
                        
                              7.3.
                           
                           
                              A hímivarú donorállat azonosítása
                           
                        
                              7.3.1.
                           
                           
                              Egyedi azonosító szám (10)
                              
                           
                        
                              7.3.2.
                           
                           
                              Egyedi életszám (11) ☐☐☐-☐☐☐-☐☐☐☐☐☐☐☐☐
                           
                        
            
                  
                              7.3.3.
                           
                           
                              Az azonosság-ellenőrzésre használt módszer és az ellenőrzés eredménye (13)
                                  (19)
                                  (20)
                              
                           
                        
               
                  
                              7.3.4.
                           
                           
                              A szülőellenőrzés eredménye (13)
                              
                           
                        
            
                  
                              8.1.
                           
                           
                              Kelt:
                              
                                 (a kibocsátás helye)
                              
                           
                        
               
                  
                              8.2.
                           
                           
                              Kelt: -án/-én
                              
                                 (a kibocsátás dátuma, nn.hh.éééé)
                              
                           
                        
               
                   
               
            
                  
                              8.3.
                           
                           
                              Az aláíró neve és beosztása
                              (A kibocsátó tenyésztőszervezet vagy illetékes hatóság által az igazolás e részének aláírására felhatalmazott személy nyomtatott nagybetűvel feltüntetett neve és beosztása
                                  (25))
                           
                        
               
                  
                              8.4.
                           
                           
                              Aláírás
                           
                        
            
         (1)  Amennyiben nem alkalmazandó, hagyja üresen!
      
         (2)  Adott esetben, ha a fajtára vonatkozó nemzetközi megállapodások megkövetelik, adja meg az ország kódját.
      
         (3)  Az (EU) 2016/1012 rendelet II. melléklete 1. része I. fejezetének 3. pontja szerinti, az (EU) 2016/429 rendelet 114. cikke (1) bekezdésének a) pontjában „egyedi kódként” említett egyedi azonosító szám.
      
         (4)  Az (EU) 2015/262 végrehajtási rendelet 2. cikkének o) pontjában meghatározott egyedi életszám, amennyiben az említett rendelettel összhangban az állathoz rendelték.
      
         (5)  Akkor szükséges, ha eltér az (EU) 2015/262 végrehajtási rendelettel összhangban az állathoz hozzárendelt egyedi azonosító számtól vagy életszámtól.
      
         (6)  Nem szükséges, ha a származási igazolás I. része a tenyésztő szervezet által kiadott, az egész élettartamra szóló, egyedi azonosító okmány szerves részét képezi. Ha az egész élettartamra szóló, egyedi azonosító okmányt az (EU) 2015/262/EU végrehajtási rendelet értelmében bocsátották ki, az említett rendelet 2. cikkének o) pontjában meghatározott egyedi életszámot is meg kell adni.
      
         (7)  Szükség esetén az I. rész 11. pontjában tüntesse fel a további generációkat is.
      
         (8)  Tüntesse fel az (EU) 2016/1012 rendelet II. melléklete 1. része I. fejezetének 3. pontja szerinti, az (EU) 2016/429 rendelet 114. cikke (1) bekezdésének a) pontjában „egyedi kódként” említett egyedi azonosító számot. Ha az egyedi azonosító szám nem áll rendelkezésre vagy eltér attól a számtól, amelyen az állatot a törzskönyvbe bejegyezték, adja meg a törzskönyvi számot!
      
         (9)  Ez a személy a tenyésztőszervezet vagy az (EU) 2016/1012 rendelet 30. cikke (2) bekezdésének b) pontjában említett illetékes hatóság képviselője.
      
         (10)  Az (EU) 2016/1012 rendelet II. melléklete 1. része I. fejezetének 3. pontja szerinti, az (EU) 2016/429 rendelet 114. cikke (1) bekezdésének a) pontjában „egyedi kódként” említett egyedi azonosító szám.
      
         (11)  Az (EU) 2015/262 végrehajtási rendelet 2. cikkének o) pontjában meghatározott egyedi életszám, amennyiben az említett rendelettel összhangban az állathoz rendelték.
      
         (12)  Nem szükséges, amennyiben az információk megegyeznek az I. rész 7. pontjában szereplő információkkal, és az I. és II. rész osztatlan, integrált egészét képezik, az egész élettartamra szóló, egyedi azonosító okmányban vagy ahhoz csatolva. Ha az egész élettartamra szóló, egyedi azonosító okmányt az (EU) 2015/262/EU végrehajtási rendelet értelmében bocsátották ki, az említett rendelet 2. cikkének o) pontjában meghatározott egyedi életszámot is meg kell adni.
      
         (13)  Amennyiben nem alkalmazható, hagyja üresen!
      
         (14)  Abban az esetben szükséges, ha eltér az I. rész 2. pontjától.
      
         (15)  Nem szükséges, ha szerepel ez az információ az (EU) 2015/262/EU végrehajtási rendelettel összhangban kiadott azonosító okmány V. szakaszában.
      
         (16)  Nem szükséges, ha az egész élettartamra szóló, egyedi azonosító okmány más részeiben szerepelnek a tulajdonossal kapcsolatos naprakész információk.
      
         (17)  Szükség esetén vegyen igénybe további üres lapokat!
      
         (18)  Ha a genetikai információ elérhető egy weboldalon, az (EU) 2016/1012 rendelet 32. cikke (3) bekezdésével összhangban az illetékes hatóság e helyett engedélyezheti a honlapra való hivatkozás megadását.
      
         (19)  DNS-vizsgálaton vagy vércsoportvizsgálaton alapuló elemzés.
      
         (20)  Az (EU) 2016/1012 rendelet 22. cikke (1) bekezdésének megfelelően a lófélék mesterséges termékenyítésre felhasználandó sperma gyűjtéséhez igénybe vett fajtatiszta tenyészállataira vonatkozóan megadandó információ. Feltüntetését a tenyésztőszervezetek az (EU) 2016/1012 rendelet 22. cikkének (2) bekezdése alapján előírhatják a lófélék mesterséges termékenyítésre felhasználandó petesejtek és embriók gyűjtéséhez igénybe vett fajtatiszta tenyészállatai tekintetében is.
      
         (21)  Amennyiben a tenyésztési program előírja.
      
         (22)  Vemhes nőivarú állatok esetében megadandó információ. Az információ külön dokumentumban is feltüntethető.
      
         (23)  A nem kívánt rész törlendő!
      
         (24)  Amennyiben nem alkalmazandó, meg kell adni a 7.3.4. pontban a szülőellenőrzés eredményeit.
      
         (25)  Ez a személy a tenyésztőszervezet vagy az (EU) 2016/1012 rendelet 30. cikke (2) bekezdésének b) pontjában említett illetékes hatóság képviselője.